wtorek, 4 lipca 2017
Kopalnia Halemba
Cołke życie miyszkom na Halymbie.
A ponoć prawie tera trefioło, że naszyj grubie pizło 60 rokow.
Moj łojciec robioł na Bielszowicach, toż jo wiela wiyncyj wiedzioł ło nij, ale Halymba boła w zocy jeszcze za Gerka, bo niby sam zaczli fedrować na tauzynie. Jak ftoś niy ma hajer, tak jak jo, to to sie je ciynżko forsztelować, że idzie szolom sjechać wiyncyj niźli kilometer w pod ziymio - to je onmyjgliś.
Cołke życie jo ta naszo gruba widzioł ino zza płota. Bo, jak ftoś tam niy robi, to go rain niy wpuszczom.
Ale tera pora rokow nazod mioł żech ze mojij roboty taki szpas, że dowoł żech pozor na przebudowa kanalizacyje na terynie gruby. Na doł żech niy sjyżdżoł, ale przinajmnij na gorze mog żech sie (po szkolyniu bhp) wszyjsko połoglondać z bliska.
Nawet żech łaziol tymi estakadami, kaj hajery idom ze szatnie do szybu.
Pełno roztomaitych maszyn, klamorow i inkszych pieroństw szło tam łobejrzeć.
Nojlepij jednak wyglondajom grubske szyby i to niy te betonioki.
60 lot - to kawał czasu. Łoboczymy, co bydzie dalij.
Grubie na gyburstag winszuja, coby fedrowała z synsym.
Szczyńść Boże!
Subskrybuj: Komentarze do posta (Atom)
Etykiety
zdjęcia (1059) wiara (567) podróże (416) polityka (348) Pismo Św. (286) rodzina (274) Śląsk (231) humor (207) po ślonsku (206) historia (189) Kościół (159) praca (142) człowiek (140) Halemba (134) sprawy społeczne (128) zabytki (125) muzyka (93) gospodarka (84) książka (82) Ruda Śląska (81) Jan Paweł II (69) filozofia (69) ogród (69) Grupa Poniedziałek (67) sport (57) dziennikarstwo (45) biurokracja (41) miłosierdzie (41) film (35) święci (33) środowisko (30) muzeum (29) varia (27) Papież Franciszek (21) św. Jacek (19) Szafarz (18) teatr (16)
pol_Latn tum_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn epo_Latn pol_Latn szl_Latn